**ΕΝΩΠΙΟΝ ΠΑΝΤΟΣ ΑΡΜΟΔΙΟΥ ΔΙΚΑΣΤΗΡΙΟΥ ΚΑΙ ΑΡΧΗΣ**

**ΕΞΩΔΙΚΗ ΠΡΟΣΚΛΗΣΗ**

Του Συλλόγου \_\_\_\_\_\_\_\_\_\_\_\_\_\_\_\_\_\_\_\_\_, που εδρεύει στ\_\_\_\_\_\_\_\_\_\_\_\_\_\_\_\_\_, όπως νόμιμα εκπροσωπείται.

**ΠΡΟΣ**

Τον Διοικητή του Νοσοκομείου \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

\*\*\*\*\*\*\*\*

Κύριε Διοικητά,

Όπως γνωρίζετε, ο ν. 4489/2017 εισήγαγε αποκλειστικές προθεσμίες για την εφαρμογή της αξιολόγησης, όπως αυτή περιγράφονταν στο άρθρο 24Α του ν. 4369/2016. Συγκεκριμένα, το άρ. 36 του ως άνω νόμου προέβλεψε: «

*Ειδικά, κατά την πρώτη εφαρμογή του συστήματος αξιολόγησης του παρόντος νόμου για την αξιολογική περίοδο του έτους 2016: 1. Εντός αποκλειστικής προθεσμίας δέκα (10) ημερών από την έναρξη ισχύος του παρόντος, ο αξιολογούμενος υποχρεούται να προμηθευτεί και να υποβάλει στον Α` αξιολογητή την έκθεση αξιολόγησής του, συμπληρωμένη κατά το σκέλος που τον αφορά, κοινοποιώντας την ταυτόχρονα στην οικεία Διεύθυνση Προσωπικού ή Διοικητικού. 2. α) Εντός αποκλειστικής προθεσμίας δέκα (10) ημερών από την υποβολή της έκθεσης αξιολόγησης από τον αξιολογούμενο, ο Α` αξιολογητής υποχρεούται να υποβάλει στον Β` αξιολογητή την έκθεση αξιολόγησης, συμπληρωμένη κατά το σκέλος που τον αφορά, και να την κοινοποιήσει στην οικεία Διεύθυνση Προσωπικού ή Διοικητικού. β) Σε περίπτωση παρέλευσης άπρακτης της προθεσμίας της παραγράφου 1, η διαδικασία δεν αναστέλλεται και η έκθεση αξιολόγησης συντάσσεται απευθείας από τον Α` αξιολογητή, χωρίς εν προκειμένω να εφαρμόζεται η διαδικασία του άρθρου 19. Ο Α` Αξιολογητής υποβάλλει την έκθεση αξιολόγησης στον Β` αξιολογητή και την κοινοποιεί στην οικεία Διεύθυνση Προσωπικού ή Διοικητικού εντός αποκλειστικής προθεσμίας δέκα (10) ημερών από το πέρας της προθεσμίας της παραγράφου 1*».

Όπως ρητώς προκύπτει από τις ως άνω διατάξεις, οι προθεσμίες, που τάσσει ο ως άνω νόμος είναι **αποκλειστικές,** υπό την έννοια, ότι μετά την παρέλευση τους δεν δύναται να ασκηθεί πλέον η οριζόμενη αρμοδιότητα.

**Επειδή** παρατηρείται το φαινόμενο να προωθείται η σύνταξη φύλλων αξιολόγησης τόσο από υπαλλήλους όσο και από αξιολογητές, παρά την παρέλευση της ως άνω αποκλειστικής προθεσμίας, πράγμα, που είναι προφανώς παράνομο, αφού ρητώς προβλέπεται, ότι η σύνταξη αυτών γίνεται εντός αποκλειστικής προθεσμίας δέκα ημερών από την δημοσίευση του νόμου, η οποία έχει παρέλθει.

**ΓΙΑ ΤΟΥΣ ΛΟΓΟΥΣ ΑΥΤΟΥΣ**

Και με την επιφύλαξη παντός νομίμου δικαιώματος

**ΣΑΣ ΚΑΛΟΥΜΕ**

Να απέχετε τόσο εσείς όσο και οι υπηρεσίες, στις οποίες προϊσταστε, από κάθε ενέργεια, που σχετίζεται με την διαδικασία αξιολογήσεως, μετά την παρέλευση της αποκλειστικής προθεσμίας, που ρητώς ορίζει ο νόμος.

**\_\_\_\_\_\_\_\_\_\_\_\_\_\_, \_\_\_\_\_/10/2017**

**ΓΙΑ ΤΟ ΣΩΜΑΤΕΙΟ**

**Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ**